《酬和知府李殿院见访之什往来不休因成四首》
宋代·魏野

暂拥红旌到郡新，相知情似旧交亲。
尽惊慷慨山河主，忽访支离草泽人。
苏径让惭扬绣袂，溪桥迎喜整纱巾。
留诗中贵仍挥翰，双美应难继后尘。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。